CELEX: C2005/106/75
Language: el
Date: 2005-04-30 00:00:00
Title: Υπόθεση T-75/05: Προσφυγή της NecScout Systems, Inc., κατά του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα), η οποία ασκήθηκε στις 17 Φεβρουαρίου 2005

30.4.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 106/37
            
         Προσφυγή της NecScout Systems, Inc., κατά του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα), η οποία ασκήθηκε στις 17 Φεβρουαρίου 2005
   (Υπόθεση T-75/05)
   (2005/C 106/75)
   Γλώσσα διαδικασίας: η αγγλική
   H NecScout Systems, Inc, με έδρα το Westford, Massachussets (ΗΠΑ), εκπροσωπούμενη από τον M. Holah, δικηγόρο, άσκησε στις 17 Φεβρουαρίου 2005 ενώπιον του Πρωτοδικείου των Ευρωπαϊκών Κοινοτήτων προσφυγή κατά του Γραφείου Εναρμονίσεως στο πλαίσιο της εσωτερικής αγοράς (εμπορικά σήματα, σχέδια και υποδείγματα).
   Η Kye Systems Corporation, με έδρα το Taipei Hsien (Ταϊβάν) ήταν επίσης διάδικος κατά τη διαδικασία ενώπιον του τμήματος προσφυγών.
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την προσβαλλόμενη απόφαση,
            
         
               —
            
            
               να καταδικάσει το καθού στα δικαστικά έξοδα,
            
         
               —
            
            
               εναλλακτικώς, να τροποποιήσει την προσβαλλόμενη απόφαση, να απορρίψει την ανακοπή που άσκησε η Kye, να επιτρέψει την καταχώριση του κοινοτικού σήματος που ζητεί η προσφεύγουσα και να καταδικάσει το καθού στα δικαστικά έξοδα
            
         Ισχυρισμοί και κύρια επιχειρήματα
   
               Αιτών την καταχώριση του κοινοτικού σήματος:
            
            
               Lotto Sport Italia S.p.A
            
         
               Κοινοτικό σήμα για το οποίο υποβλήθηκε η αίτηση:
            
            
               Το λεκτικό σήμα «NGENIUS» για προϊόντα των κλάσεων 9, 16 και 42 (Ηλεκτρονικοί υπολογιστές, υλικό και λογισμικό ηλεκτρονικών υπολογιστών· έντυπη ύλη· προγραμματισμός ηλεκτρονικών υπολογιστών) — αίτηση αριθ. 1 830 900
            
         
               Δικαιούχος του σήματος ή του σημείου για το οποίο ασκήθηκε ανακοπή:
            
            
               Kye Systems Corporation
            
         
               Σήμα ή σημείο για το οποίο ασκήθηκε ανακοπή:
            
            
               Το εθνικό εικονιστικό σήμα «GENIUS» για προϊόντα της κλάσεως 9 (υπολογιστές, μονάδες δίσκου, συσκευές φαξ).
            
         
               Απόφαση του τμήματος ανακοπών:
            
            
               Απόρριψη αιτήσεως καταχωρίσεως σήματος για όλα τα προϊόντα της κλάσεως 9
            
         
               Απόφαση του τμήματος προσφυγών
            
            
               Απόρριψη της προσφυγής
            
         
               Ισχυρισμοί:
            
            
               Παράβαση του άρθρου 8, παράγραφος 1, στοιχείο β', του Κανονισμού 40/94 του Συμβουλίου.